Programa Municipal d´Educació Ambiental
Sin fecha

L´ajuntament d´Alcàsser finalitza el Programa Municipal d´Educació Ambiental “Agenda 21/ Objectius de Desenvolupament Sostenible 2030”, en el qual han participat prop de

500 xiquets i xiquetes durant aquest curs escolar.

Enguany el Programa s´ha continuat adaptant als Objectius de Desenvolupament Sostenible (ODS) per a 2030 de Nacions Unides. L´objectiu és aconseguir col·legis sostenibles i que l´alumnat conega les noves metes de desenvolupament sostenible acordades pels lideres mundials per a cuidar del planeta, erradicar la pobresa i assegurar la prosperitat per a tots.

Aquest programa de sensibilització i conscienciació ambiental, coordinat per la Regidoria d´Educació, s´ha desenvolupat, com en anys anteriors, amb el alumnat de 3r, 4t, 5é i 6é de primària de tots els col·legis d´Alcàsser. Pel que tots els escolars acaben participant en diferents nivells.

Els objectius del programa són desenvolupar en l´alumnat la capacitat d´anàlisi, reflexió i acció que els permeta qüestionar-se críticament la situació ambiental del seu entorn i aconseguir que coneguen i aprenguen a valorar i gaudir de forma positiva d´Alcàsser i del medi ambient en general.

Les temàtiques treballades amb l´alumnat han sigut: parcs i jardins, els boscos i la seua problemàtica, residus urbans, aire, aigua i energia, consum responsable, alimentació saludable i agricultura sostenible. S´han realitzat les activitats a través d´una metodologia activa i participativa: contacontes, tallers, dinàmiques, experiments, rutes i jocs de rol, participatius i cooperatius, entre altres..